Document ID: 32009R0366

UREDBA KOMISIJE (ES) št. 366/2009
z dne 5. maja 2009
o vpisu imena v register zaščitenih označb porekla in zaščitenih geografskih označb (Lapin Poron liha (ZOP))
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) ter zlasti člena 7(5) Uredbe,
ob upoštevanju naslednjega:
(1)
V skladu s členom 6(2) Uredbe (ES) št. 510/2006 in z uporabo člena 17(2) navedene uredbe je bil zahtevek Finske za registracijo imena „Lapin Poron liha“ objavljen v Uradnem listu Evropske unije (2).
(2)
V skladu s členom 7 Uredbe (ES) št. 510/2006 je Švedska 26. junija 2008 pri Komisiji vložila ugovor. Ta ugovor temelji na točkah a), c) in d) prvega pododstavka člena 7(3) navedene uredbe. Švedska je v svojem ugovoru navedla, da po njenem mnenju pogoji za registracijo iz člena 2 navedene uredbe niso izpolnjeni, da bi bila registracija imena v navzkrižju z imeni, blagovnimi znamkami ali obstoječimi proizvodi in da je zadevno ime generično.
(3)
Komisija je menila, da je ugovor dopusten, in s pismom z dne 4. avgusta 2008 zadevni državi članici pozvala, naj se sporazumeta v skladu s svojimi notranjimi postopki.
(4)
Finska in Švedska sta se v šestih mesecih sporazumeli in 27. februarja 2009 o tem uradno obvestili Komisijo. Na podlagi tega sporazuma Švedska ne nasprotuje registraciji imena „Lapin Poron liha“. Dogovorjeno je bilo, da je treba v skladu s členom 13 Uredbe (ES) št. 510/2006 določiti podrobnosti označevanja mesa severnih jelenov oziroma proizvodov iz mesa severnih jelenov s poreklom iz švedske Laponske.
(5)
Sporazum ne posega v določbe iz člena 6(2) Uredbe (ES) št. 510/2006. Zato je treba ime „Lapin Poron liha“ registrirati v skladu s členom 7(4) navedene uredbe -
SPREJELA NASLEDNJO UREDBO:
Člen 1
Ime iz Priloge k tej uredbi se registrira.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. maja 2009

Labels: 3
18
17
6